ભગવાન વાસુદેવના અંશાવતાર શ્રી ઋષભદેવને સો પુત્રો હતા. એમાં સર્વશ્રેષ્ઠ એવા ભરતજી હતા. એમના નામ ઉપરથી જ આ ભૂમિને ભરતખંડ એવું નામ આપ્યું છે. તેમાં એક્યાશી પુત્રો બ્રાહ્મણ સ્વરૂપે કર્મમાર્ગની પ્રવૃત્તિ કરવા લાગ્યા તથા નવ પુત્રો કેવળ દિગંબર વૃત્તિથી રહીને, સ્વાત્મસિદ્ધિની સાધનામાં શ્રમ કરતાં-કરતાં આત્મવિદ્યામાં પારંગત થઈને, પરમાર્થતત્ત્વનું નિરૂપણ કરનારા એવા મહાન યોગીપુરુષો થઈ ગયા.